Ġrajjiet importanti Din il-kronoloġija turi l-passi ewlenin tas-superviżjoni bankarja Ewropea – mill-proposti tal-bidu għal unjoni bankarja, għall-proċess leġiżlattiv tal-UE għat-tnedija tal-Mekkaniżmu Superviżorju Uniku u lil hinn. 29 ta' Ġunju 2012 Il-Kunsill Ewropew jiftaħ it-triq għal unjoni bankarja Il-Kapijiet tal-Istat jew tal-Gvern taż-żona tal-euro jieħdu d-deċiżjoni li jgħaddu l-kompiti superviżorji f'idejn il-BĊE fi ħdan il-Mekkaniżmu Superviżorju Uniku. 26 ta' Ġunju 2012 – Il-Kunsill Ewropew jippubblika rapport dwar Unjoni Ekonomika u Monetarja ġenwina 30 ta' Mejju 2012 – Il-Kummissjoni Ewropea tagħmel sejħa għal unjoni bankarja 25 ta' April 2012 – Il-President tal-BĊE Mario Draghi jagħmel referenza għat-tisħiħ tas-superviżjoni u r-riżoluzzjoni bankarja fil-livell Ewropew Kunsill Ewropew: Dikjarazzjoni tas-Summit taż-żona tal-euro Kunsill Ewropew: Lejn Unjoni Ekonomika u Monetarja ġenwina Kummissjoni Ewropea: Azzjoni għal stabbiltà, tkabbir u impjiegi Draghi: Stqarrija tal-bidu fil-laqgħa tal-Kumitat ECON 12 ta' Settembru 2012 Il-Kummissjoni Ewropea tippreżenta proposti leġiżlattivi Il-Kummissjoni Ewropea tippreżenta abbozzi ta' regolamenti li jgħaddu kompiti superviżorji speċifiċi lill-BĊE (ir-Regolament MSU) u jpoġġu s-sehem u r-responsabbiltajiet tal-Awtorità Bankarja Ewropea (ABE) fl-istess linja mal-qafas il-ġdid tas-superviżjoni bankarja. Il-Kummissjoni tfassal ukoll pjan direzzjonali li jwassal għal unjoni bankarja. Pjan direzzjonali lejn unjoni bankarja 5 ta' Diċembru 2012 Ir-Rapport tal-Erba' Presidenti jistabbilixxi pjanijiet dettaljati għal Unjoni Ekonomika u Monetarja ġenwina Il-Presidenti tal-Kunsill Ewropew, il-Kummissjoni Ewropea, il-Bank Ċentrali Ewropew u l-Eurogrupp jippreżentaw ir-Rapport tal-Erba' Presidenti li jkompli jsaħħaħ il-viżjoni ppreżentata mill-President tal-Kunsill Ewropew Herman van Rompuy fis-26 ta' Ġunju 2012 u jistabbilixxi pjan direzzjonali għall-ħolqien ta' Unjoni Ekonomika u Monetarja ġenwina. Lejn Unjoni Ekonomika u Monetarja ġenwina 23 ta' Ottubru 2013 Il-BĊE jibda l-evalwazzjoni komprensiva Il-BĊE, flimkien mas-superviżuri nazzjonali, jibda l-evalwazzjoni komprensiva biex "jivverifika s-saħħa finanzjarja" ta' 130 bank. Ir-riżultati tal-evalwazzjoni komprensiva għandhom jiġu ppubblikati qabel ma l-BĊE jieħu f'idejh il-kompiti superviżorji f'Novembru 2014. Stqarrija għall-istampa 3 ta' Novembru 2013 Jidħol fis-seħħ ir-Regolament MSU Ir-Regolament MSU jipprovdi biex il-BĊE jieħu f'idejh il-kompiti superviżorji kollha tiegħu fl-4 ta' Novembru 2014. 15 ta' Ottubru 2013 – Il-Kunsill tal-Unjoni Ewropea jadotta r-Regolament MSU 12 ta' Settembru 2013 – Il-Parlament Ewropew japprova l-proposti leġiżlattivi tal-Kummissjoni Ewropea 27 ta' Novembru 2012 – Il-BĊE jilqa' b'mod ġenerali l-proposti leġiżlattivi tal-Kummissjoni Ewropea Opinjoni tal-BĊE ppubblikata f'Il-Ġurnal Uffiċjali tal-Unjoni Ewropea 16 ta' Diċembru 2013 Danièle Nouy tinħatar President tal-Bord Superviżorju Il-Kunsill tal-Unjoni Ewropea jaħtar lis-Sna Danièle Nouy President tal-Bord Superviżorju tal-MSU b'mandat ta' ħames snin mill-1 ta' Jannar 2014. Stqarrija għall-istampa 11 ta' Frar 2014 Sabine Lautenschläger tinħatar Viċi President tal-Bord Superviżorju Il-Kunsill tal-Unjoni Ewropea jaħtar lis-Sna Sabine Lautenschläger bħala Viċi President tal-Bord Superviżorju tal-BĊE mit-12 ta' Frar 2014. Kif jitlob ir-Regolament MSU, il-Viċi President tintgħażel minn fost il-membri tal-Bord Eżekuttiv tal-BĊE. 15 ta' Mejju 2014 Jidħol fis-seħħ ir-Regolament Qafas dwar il-MSU Ir-Regolament Qafas dwar il-Mekkaniżmu Superviżorju Uniku jistabbilixxi l-istruttura legali għall-kooperazzjoni tal-BĊE mal-awtoritajiet superviżorji nazzjonali fi ħdan il-MSU. Jirregola r-relazzjonijiet bejn il-BĊE u s-superviżuri nazzjonali u fih regoli li japplikaw direttament għall-banek. Regolament Qafas tal-MSU 19 ta' Awissu 2014 Ir-Regolament dwar il-Mekkaniżmu Uniku ta' Riżoluzzjoni jidħol fis-seħħ Ir-Regolament dwar il-Mekkaniżmu Uniku ta' Riżoluzzjoni jistabbilixxi regoli u proċeduri uniformi għar-riżoluzzjoni ta' banek skont il-Mekkaniżmu Uniku ta' Riżoluzzjoni, bis-sostenn tal-Fond Uniku għar-Riżoluzzjoni. Bord Uniku ta' Riżoluzzjoni se jaħdem f'kooperazzjoni mill-qrib mal-awtoritajiet nazzjonali ta' riżoluzzjoni tal-pajjiżi parteċipanti. Regolament dwar il-Mekkaniżmu Uniku ta' Riżoluzzjoni Bord Uniku ta' Riżoluzzjoni 4 ta' Settembru 2014 Il-BĊE jippubblika lista ta' istituzzjonijiet ta' kreditu Il-BĊE jippubblika l-lista tal-istituzzjoni ta' kreditu sinifikanti suġġetti għas-superviżjoni diretta tal-BĊE kif ukoll il-lista tal-banek inqas sinifikanti fiż-żona tal-euro, li jibqgħu suġġetti għas-superviżjoni tas-superviżuri nazzjonali. Stqarrija għall-istampa 8 ta' Settembru 2014 Jinħatru l-membri tal-Bord Amministrattiv ta' Rieżami Il-Kunsill Governattiv tal-BĊE jaħtar il-ħames membri u ż-żewġ supplenti tal-Bord Amministrattiv ta' Rieżami. Il-banek jistgħu jitolbu lil dan il-korp indipendenti jerġa' jeżamina d-deċiżjonijiet superviżorji tal-BĊE. Stqarrija għall-istampa 26 ta' Ottubru 2014 Il-BĊE jippubblika r-riżultati tal-evalwazzjoni komprensiva Wara t-tlestija tal-evalwazjoni komprensiva, il-BĊE jippubblika r-riżultati kemm għall-banek individwali kif ukoll għall-pajjiżi, flimkien ma' rakkomandazzjonijiet għal miżuri superviżorji. Evalwazzjoni komprensiva 4 ta' Novembru 2014 Jidħol fis-seħħ ir-Regolament tal-BĊE dwar it-tariffi superviżorji Ir-Regolament tal-BĊE dwar it-tariffi superviżorji jistabbilixxi kif tiġi kkalkulata u applikata għall-banek it-tariffa superviżorja annwali, u kif din tinġabar mill-banek kollha suġġetti għas-superviżjoni. Regolament tal-BĊE dwar it-tariffi superviżorji 4 ta' Novembru 2014 Il-Mekkaniżmu Superviżorju Uniku jibda jiffunzjona Il-BĊE jieħu f'idejh ir-responsabbiltà superviżorja sħiħa għall-banek fl-Istati Membri li qegħdin jipparteċipaw fil-MSU. 19 ta' Diċembru 2014 Jinħatru l-membri tal-Bord Uniku ta' Riżoluzzjoni Il-Kunsill tal-Unjoni Ewropea jaħtar il-membri tal-Bord Uniku ta' Riżoluzzjoni u jadotta l-metodoloġija għall-kontribuzzjonijiet tal-banek għall-fondi ta' riżoluzzjoni. Kummissjoni Ewropea: Stqarrija għall-istampa Bord Uniku ta' Riżoluzzjoni 1 ta' Jannar 2015 Il-Litwanja tissieħeb fil-Mekkaniżmu Superviżorju Uniku Il-Litwanja tadotta l-euro u tissieħeb awtomatikament fil-MSU bħala d-19-il pajjiż parteċipanti. L-akbar tliet banek tagħha jidħlu fis-superviżjoni diretta tal-BĊE. Stqarrija għall-istampa 1 ta' Jannar 2016 Il-Bord Uniku ta' Riżoluzzjoni jsir operattiv Il-Bord Uniku ta' Riżoluzzjoni jiddeċiedi jekk u meta jqiegħed bank f'riżoluzzjoni u jistabbilixxi, fl-iskema ta' riżoluzzjoni, qafas għall-użu ta' għodod ta' riżoluzzjoni u l-Fond Uniku ta' Riżoluzzjoni. Stqarrija għall-istampa Bord Uniku ta' Riżoluzzjoni 6 ta' Diċembru 2018 Andrea Enria nħatar President tal-Bord Superviżorju Il-Kunsill tal-Unjoni Ewropea jaħtar lis-Sur Andrea Enria President tal-Bord Superviżorju tal-BĊE b'mandat ta' ħames snin mill-1 ta' Jannar 2019. 4 ta' Ottubru 2019 Yves Mersch tinħatar Viċi President tal-Bord Superviżorju Il-Kunsill tal-Unjoni Ewropea jaħtar lis-sur Yves Mersch Viċi President tal-Bord Superviżorju tal-BĊE mis-7 ta' Ottubru 2019. Kif jitlob ir-Regolament MSU, il-Viċi President tintgħażel minn fost il-membri tal-Bord Eżekuttiv tal-BĊE. 1 ta' Ottubru 2020 Il-Bulgarija u l-Kroazja jingħaqdu fis-superviżjoni bankarja Ewropea Il-Bulgarija u l-Kroazja jipparteċipaw fil-Mekkaniżmu Superviżorju Uniku permezz ta' kooperazzjoni mill-qrib li tibda fl-1 ta' Ottubru 2020. Il-BĊE jistabbilixxi kooperazzjoni mill-qrib mal-bank ċentrali tal-Bulgarija Il-BĊE jistabbilixxi kooperazzjoni mill-qrib mal-bank ċentrali tal-Kroazja Frank Elderson inħatar Viċi President tal-Bord Superviżorju Il-Kunsill tal-Unjoni Ewropea jaħtar lis-sur Frank Elderson Viċi President tal-Bord Superviżorju tal-BĊE minn 24 ta' Frar 2021. Kif jitlob ir-Regolament MSU, il-Viċi President intgħażel minn fost il-membri tal-Bord Eżekuttiv tal-BĊE.